Jumırtaw

Jumırtaw — meridian baǵıtta, Ámiwdáryanıń sol jaǵasında jaylasqan. Ol geologiyalıq dúzilisiniń uqsaslıǵı hám jer astındaǵı fundamentiniń bir tutaslıǵı boyınsha Sultan Wáyis tawınıń ajıralmas bir bólegi. Olar bir-birinen Ámiwdáryanıń házirgi ańǵarı boyınsha ajıraladı. Jumırtawdıń eń bálent tóbesi átirapındaǵı Ámiwdárya deltası jer betinen 70 metr joqarıda jaylasqan.

Jumırtaw geomorfologiyalıq kóz-qarastan kishigirim kólemdegi qaldıq taw bolıp esaplanadı. Ol keńlik boyınsha 1 km, ge, al meridian baǵıtta 3 km. ge sozılǵan. Teńiz betinen biyikligi 150-170 m, ústi kútá juqa delyuvial shógindileri menen jabılǵan. Janbawırlarda samallar alıp kelgen shógindilerden quralǵan qum dizbekleri bar.

 Derek 
 Saypov A., Ataniyazova Q., Esenova I., Dawletbaev A. Qaraqalpaqstan tábiyiy geografiyası páni oqıtıwshılar ushın metodikalıq qollanba. -Nókis, 2022.

Kategoriya:Geografiya
Kategoriya:Qaraqalpaqstan